CELEX: 32009R0329
Language: hu
Date: 2009-04-22 00:00:00
Title: A Bizottság 329/2009/EK rendelete ( 2009. április 22. ) a rövid távú statisztikákról szóló 1165/98/EK tanácsi rendeletnek a változók listájának frissítése, a statisztikák összeállításának gyakorisága és a változókhoz használandó lebontási és összesítési szintek tekintetében történő módosításáról (EGT-vonatkozású szöveg)

23.4.2009   
            
            
               HU
            
            
               Az Európai Unió Hivatalos Lapja
            
            
               L 103/3
            
         
      A BIZOTTSÁG 329/2009/EK RENDELETE
   
   (2009. április 22.)
   a rövid távú statisztikákról szóló 1165/98/EK tanácsi rendeletnek a változók listájának frissítése, a statisztikák összeállításának gyakorisága és a változókhoz használandó lebontási és összesítési szintek tekintetében történő módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a rövid távú statisztikákról szóló, 1998. május 19-i 1165/98/EK tanácsi rendeletre (1) és különösen annak 17. cikke b), d) és e) pontjára,
   mivel:
   
               (1)
            
            
               Az 1165/98/EK rendelet általános keretet hozott létre a gazdasági ciklusra vonatkozó rövid távú közösségi statisztikák készítéséhez. E statisztikák alkalmazási körét a gazdasági tevékenységek statisztikai osztályozása NACE Rev. 2. rendszerének létrehozásáról szóló, 2006. december 20-i 1893/2006/EK európai parlamenti és tanácsi rendelet (2) módosította.
            
         
               (2)
            
            
               A rövid távú statisztikákról szóló 1165/98/EK tanácsi rendelet a változók meghatározása, a változók listája és az adatok összeállítási gyakorisága tekintetében történő végrehajtásáról és módosításáról szóló, 2006. szeptember 28-i 1503/2006/EK bizottsági rendelet (3) meghatározta a változók fogalmát.
            
         
               (3)
            
            
               A rövid távú statisztikákról szóló 1165/98/EK rendelet módosításáról szóló, 2005. július 6-i 1158/2005/EK európai parlamenti és tanácsi rendelet (4) bevezette megvalósíthatósági tanulmányokat készítését a kiskereskedelemben és más szolgáltatásoknál a ledolgozott órákra, valamint a bruttó bérekre és keresetekre vonatkozóan.
            
         
               (4)
            
            
               A Közösség monetáris politikájának céljára a rövid távú gazdasági – elsősorban a szolgáltatásokra vonatkozó – statisztikákat tovább kell fejleszteni. Ezért szükséges az 1165/98/EK rendelet frissítése a gazdasági ciklus tanulmányozása szempontjából különösen fontos területeken.
            
         
               (5)
            
            
               Az 1165/98/EK rendeletet ezért ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban vannak a 89/382/EGK, Euratom tanácsi határozattal (5) létrehozott statisztikai programbizottság véleményével,
            
         ELFOGADTA EZT A RENDELETET:
   Egyetlen cikk
   Az 1998. május 19-i 1165/98/EK rendelet C. és D. melléklete e rendelet mellékletének megfelelően módosul.
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. április 22-én.
      
         
            a Bizottság részéről
         
         Joaquín ALMUNIA
         
         
            a Bizottság tagja
         
      
   
   
      (1)  HL L 162., 1998.6.5., 1. o.
   
      (2)  HL L 393., 2006.12.30., 1. o.
   
      (3)  HL L 281., 2006.10.12., 15. o.
   
      (4)  HL L 191., 2005.7.22., 1. o.
   
      (5)  HL L 181., 1989.6.28., 47. o.
   
      MELLÉKLET
      
                  1.
               
               
                  Az 1165/98/EK rendelet C. melléklete a következőképpen módosul:
                  
                              a)
                           
                           
                              A c) pont (A változók listája) (1) bekezdésében az alábbi változók illesztendők a táblázatba:
                              
                                          „220
                                       
                                       
                                          Ledolgozott órák száma
                                       
                                    
                                          230
                                       
                                       
                                          Bruttó bérek és keresetek”
                                       
                                    
                        
                              b)
                           
                           
                              A d) pont (Forma) (2) bekezdése helyébe a következő szöveg lép:
                              
                                          „2.
                                       
                                       
                                          Az árbevétel változót (120), az eladási mennyiség változót (123) és a ledolgozott órák száma változót (220) munkanappal kiigazított formában is át kell adni. A ledolgozott órák száma változót (220) munkanappal kiigazított formában legkésőbb 2015. március 31-től kezdődően kell átadni. Amennyiben a munkanapok más változókra is hatást gyakorolnak, a tagállamok azokat a változókat is átadhatják munkanappal kiigazított formában. A munkanappal kiigazított formában átadandó változók listája a 18. cikkben megállapított eljárásnak megfelelően módosítható.”
                                       
                                    
                        
                              c)
                           
                           
                              Az e) pontban (Referencia-időszak) az alábbi változók illesztendők a táblázatba:
                              
                                          „220
                                       
                                       
                                          Negyedév
                                       
                                    
                                          230
                                       
                                       
                                          Negyedév”
                                       
                                    
                        
                              d)
                           
                           
                              Az f) pont (Részletezési szint) (1) bekezdése helyébe a következő szöveg lép:
                              
                                          „1.
                                       
                                       
                                          Az árbevétel változót (120) és az eladási deflátor/volumen változókat (330/123) a (2) és (3) bekezdésben meghatározott részletezési szinteknek megfelelően kell átadni. A foglalkoztatott személyek változóját (210) a (4) bekezdésben meghatározott részletezési szinteknek megfelelően kell átadni. A ledolgozott órák száma változót (220) és a bruttó bérek és keresetek változót (230) a NACE Rev. 2. 47. ágazata szerint kell átadni.”
                                       
                                    
                        
                              e)
                           
                           
                              A g) pont (Adatátadási határidők) (3) bekezdése helyébe a következő szöveg lép:
                              
                                          „3.
                                       
                                       
                                          A foglalkoztatott személyek száma változót (210) a referencia-időszak végét követő 2 hónapon belül kell átadni. A határidő legfeljebb 15 nappal lehet hosszabb azon tagállamok esetében, amelyek árbevétele a NACE Rev. 2. 47. ágazatában egy adott bázisévben az Európai Közösség összesített számadatának 3 %-ánál kisebb értéket reprezentál. A ledolgozott órák száma változót (220) és a bruttó bérek és keresetek változót (230) a referencia-időszak végét követő 3 hónapon belül kell átadni.”
                                       
                                    
                        
                              f)
                           
                           
                              Az i) pont (Első referenciaév) a következő albekezdéssel egészül ki:
                              „A ledolgozott órák száma változóra (220) és a bruttó bérek és keresetek változóra (230) vonatkozó első referencia-időszak legkésőbb 2010 első negyedéve a 2010-es bázisév 2013-as bevezetésétől kezdődő hatállyal.”
                           
                        
            
                  2.
               
               
                  Az 1165/98/EK rendelet D. melléklete a következőképpen módosul:
                  
                              a)
                           
                           
                              A c) pont (A változók listája) (1) bekezdésében az alábbi változók illesztendők a táblázatba:
                              
                                          „220
                                       
                                       
                                          Ledolgozott órák száma
                                       
                                    
                                          230
                                       
                                       
                                          Bruttó bérek és keresetek”
                                       
                                    
                        
                              b)
                           
                           
                              A d) pont (Forma) (2) bekezdése a következő albekezdéssel egészül ki:
                              „A ledolgozott órák száma változót (220) munkanappal kiigazított formában legkésőbb 2015. március 31-től kezdődően kell átadni.”
                           
                        
                              c)
                           
                           
                              Az f) pont (Részletezési szint) (2) bekezdése a következő albekezdéssel egészül ki:
                              „A ledolgozott órák száma változót (220) és a bruttó bérek és keresetek változót (230) a NACE Rev. 2. következő csoportosításának megfelelően kell átadni:
                              
                                          —
                                       
                                       
                                          45. és 46. ágazat,
                                       
                                    
                                          —
                                       
                                       
                                          H., I. és J. nemzetgazdasági ág,
                                       
                                    
                                          —
                                       
                                       
                                          69, 70.2, 71, 73 és 74 összege,
                                       
                                    
                                          —
                                       
                                       
                                          78, 79, 80, 81.2 és 82 összege.”
                                       
                                    
                        
                              d)
                           
                           
                              A g) pontban (Adatátadási határidők) az alábbi változók illesztendők a táblázatba:
                              
                                          „220
                                       
                                       
                                          3 hónap
                                       
                                    
                                          230
                                       
                                       
                                          3 hónap”
                                       
                                    
                        
                              e)
                           
                           
                              Az i) pont (Első referencia-időszak) a következő albekezdéssel egészül ki:
                              „A ledolgozott órák száma változóra (220) és a bruttó bérek és keresetek változóra (230) vonatkozó első referencia-időszak legkésőbb 2010 első negyedéve a 2010-es bázisév 2013-as bevezetésétől kezdődő hatállyal.”